Քրիստոֆեր Էքլստոն

Քրիստոֆեր Էքլստոն (անգլ.՝ Christopher Eccleston, ծնվել է 1964 թվականի փետրվարի 16-ին` Սոլֆորդում, Լանկաշիր (այժմյան Մեծ Մանչեսթերը) Անգլիա), ամերիկյան թատրոնի, կինոյի և հեռուստատեսության դերասան։ Իր դերերով հայտնի է այնպիսի ֆիլմերում, ինչպիսին են « Ոչ խոր գերեզման», «Էլիզաբեթ», «28 օր անց» և «Կոբրայի թռիչքը»։ 2005 թվականին «Բժիշկ ով» հեռուստասերիալում դարձել է բժշկի կերպարի իններորդ մարմնավորողը, որտեղ նրա աչքի ընկնող «ֆանտաստիկա» (անգլ.՝ Fantastic!) ֆրազան շատ հայտնի է դարձել։
Էքլստոնը նաև խաղացել է անտեսանելի-մարդ Կլոդի դերը «Հերոսները» արկածային հեռուստասերիալի մեջ։


== Վաղ կյանք ==
Քրիստոֆերը ծնվել է 1964 թվականի փետրվարի 16-ին Սոլֆորդ քաղաքում, Մեծ Մանչեսթեր , Հյուսիսային Անգլիա, աշխատավորների ընտանիքում։ Նա իրենց ընտանիքում երեք եղբայրներից ամենափոքրն է։ Սովորել է Սոլֆորդյան տեխնիկական քոլեջում։ Քրիստոֆերն ունի երկու զույգ եղբայր, ովքեր իրենից ութ տարով մեծ են։ Նրանցից մեկը` Ալենը, իր հետ միասին նկարահանվել է «Սիրտ»  («Heart») ֆիլմում։ Մանկուց երազել է խաղալ Մանչեսթեր Յունայթեդ ֆուտբոլային ակումբում։ Սակայն հասկանալով, որ իր կոչումը դերասանական վարպետությունն է, և որ նա ավելի լավ դերասան կլինի քան թե ֆուտբոլիստ, սկսեց իրականացնել իր գաղափարը։ Քրիստոֆերը սովորել է Ճարտասանակն արվեստի և դրամայի Կենտրոնական դպրոցում  (Central School of Speech and Drama, Լոնդոն)։ Մասնակցություն է ունեցել Շեքսպիրի, Մոլիերի, Չեխովի դասական պիեսներում։ Իր դեբյուտի ավարտից հետո «Bristol Old Vic’s production of A Streetcar Named Desire»-ում, մի քանի տարի եղել է գործազուրկ և աշխատել սուպերմարկետներում ու փորձել աշխատել որպես մոդել-նկարիչ։


== Կարիերա ==


=== 1991—2005 ===
Առաջին ֆիլմը Քրիստոֆեր Էքլստոնի մասնակցությամբ դուրս է եկել 1991 թվականին` «Թող ստանա իրենը»։ Ֆիլմի հերոսը Դարեք Բենթլին է, որը էպիլեպտիկ է և  խելառ, իսկ հենց ֆիլմը հիմնված է իրական դեպքերի վրա։
Ավելի ուշ նա նկարահանվել է հեռուստատեսային «Հրթիռային  մեթոդ» սերիալում (1993-1994), և չնայած, որ իր կերպարը` քննիչ Դեյվիդ Բիլբորոն մահանում է առաջին եթերաշրջանի սկզբում, նրան նկատել են և հիշել որպես դերասանի։
Փոքր-ինչ ուշ նա նկարահանվել է Դեննի Բոյլի քիչ բյուջե ունեցող Ոչ խոր գերեզման  («Shallow Grave») ֆիլմում, Էվան ՄաքԳրեգորի հետ միասին։ Նույն տարում նա ստանում է իր առաջին մրցանակը` British Academy Television Awards-ը, Նիկի Հաթչիսոնի դերի համար, որը իրեն հայտնի է դարձրել նաև Բի-Բի-Սի-2 հեռուստաալիքի «Մեր հյուսիսային ընկերները» («Our Friends in the North») շոուում։
Սթիվեն Բակստերի դերը «Երկրորդ գալուստ» մինի-սերիալում, նրան հնարավորություն տվեց BAFTA TV Award-ում ունենալ «Լավագույն դերասան» կոչումը, սակայն շուտով այդ կոչումը տրվեց Բիլ Նային, որը հետագայում փորչել է տանել 9-րդ Բժշկի դերը։
Նրա ֆիլմի գործընկերները եղել են այնպիսի հոլիվուդյան դերասանուհիներ, ինչպիսիք են Ռենե Զելվեգերը` «Ռուբինի գինը»(«A Price Above Rubies») ֆիլմում և Քեմերոն Դիասը Անտեսանելի կրկես(«The Invisible Circus») ֆիլմում։


== Անձնական կյանք ==
Քրիստոֆերը շատ գաղտնապահ է, դերասանի անձնական կյանքից շատ քիչ բան է հայտնի։ Չնայած որ իր մայրը կրոնավոր է եղել, ինքը` Էքլստոնը աթեիստ է։ Նա Մանչեսթեր Յունայթեդի հավատարիմ երկրպագուն է, ամեն տարի մասնակցում է մարաթոնյան մարցավազքին, զբաղվում է բարեգործությամբ (Mencap и British Red Cross)։
Քրիստոֆեր Էքլստոնը ամուսնացած է, 2012 թվականի փետրվարին ծնվել է նրա առաջնեկը` Ալբերտը։


== Ծանոթագրություններ ==


== Հղումներ ==
Virginia’s Christopher Eccleston Website.
Քրիստոֆեր Էքլստոնը (անգլ.) Internet Movie Database կայքում